388 Virtus

Virtuosus comparatur ligno fructuoso, alioquin producuntur glandes et folii que carnalium delectionum que sunt cibus porcorum et immundorum. Sed si ramus virtutis tali arbori inseratur trahit arborem ad misericordiam suam et facit ad leticiam Dei et hominum, Luc. 15[:7]: *Gaudium* est angelis *in cælo super uno peccatore pœnitentiam agente*. Hec est arbor Dan. 4[:8-9] cuius fructus pulcherimus, etc.

Secundo, virtuosus comparatur lapidi precioso. Nam virtus in gemma facit annulum prevalere, sic virtus facit iustum preualere multis peccatoribus, sicut dicitur Eccli. 16[:3]: *Melior est unus* amans *Deum* /f. 121vb/ *quam mille filii impii*. Sed hoc virtus parum appreciatur et forte quia nescitur sic gallus in sterquilinio preelege granum putridum gemme preciose, Job 28[:13]: *Nescit homo pretium ejus*. Ideo dixit Christus, Matt. 7[:6]: *Ne mittatis margaritas [vestras] ante porcos*.

Item, virtus comparatur paradiso propter tria. Propter situs eminentialm propter fructus opulentiam, propter fontis effluenciam.

De primo, paradisus est locus altissimus, sic quod aque diluuii non poterant diuenire ad eam, Eccli. vltime [51:13]: *Exaltasti super terram habitationem meam*.

De secundo, paradisus est opulentus variis fructibus, Gen. 2[:9]. Et Eccli. 24[:23]: *Flores mei fructus honoris et honestatis*.

Tercio, est locus enim riguus, Gen. 2[:10]: a Deo quod *dividitur in quatuor capita*, id est, in quatuor cardinales virtutes.

Item virtus comparatur nobili prebende quod patet ex parte dantis et ex parte recipientis Nam has duas prebendas solus Deus confert gratiam et gloriam, Psal. [83:12]: *Gratiam et gloriam dabit Dominus*. Si mulier hec prebenda virtutis nulli datur nisi caro amico et digno, sed naturalia et temporalia bona tanquam viles prebende dantur indifferenter.